stanford-oval/wikipedia huggingface dataset:
מנוחה חרל"פ
משפחתה

ב-1951 נישאה לרב יצחק מאיר חרל"פ, ונולדו להם שישה ילדים. הרב חרל"פ נפטר ב-1991. בנם, הרב יעקב משה חרל"פ, מונה תחת אביו כרב קונצרן "אסם" ושימש בתפקיד זה יותר משלושים שנה. בן נוסף, הרב אליהו חרל"פ, שימש כרב מחוז ירושלים של משטרת ישראל.
אחיה הרב שמואל אפשטיין נמנה עם מייסדי מפלגת "דגל התורה". אחיה הרב שלום אפשטיין היה מראשי מוסדות מאה שערים. אחיותיה נישאו לרבנים מרדכי זמל וחיים דוד כהנא.
הערות שוליים

↑  עדה כהן, הרבנית מנוחה חרל"פ מבקשת מנוחה ליקנעם, מעריב, 15 באוקטובר 1965
↑  ברכה למועמדות הראשונות ברשימות המפד"ל ביקנעם ובאילת, הצופה, 4 באוקטובר 1965
↑  הרבנית מנוחה חרל"פ - לראשות מועצת יקנעם, דבר, 21 בפברואר 1967
↑  הרבנית מוקנעם הודחה מראשות המועצה המקומית, דבר, 19 ביולי 1967
מרדכי טננבוים, שלשלת של הדחות - ביקנעם, מעריב, 2 באוגוסט 1967
↑  יקנעם, מעריב, 1 באוקטובר 1973
1 2  משה ויסברג, ראשת המועצה החרדית הראשונה הלכה לעולמה, באתר בחדרי חרדים, 29 בנובמבר 2019
↑  עופר אדרת, "מאם לשישה - לראש מועצה" | הרבנית מיקנעם שעשתה היסטוריה, באתר הארץ, 12 בדצמבר 2019
↑  כשרות, באתר של חברת "אסם"
This Is Me (האמן הגדול מכולם)

| --- | --- |
 סינגל בביצוע קיילה סטל בהשתתפות צוות שחקני סרט הקולנוע "האמן הגדול מכולם"
 מתוך האלבום פסקול סרט הקולנוע "האמן הגדול מכולם"
 יצא לאור:  8 בדצמבר 2017
 פורמט:  הורדה דיגיטלית
 תאריך הקלטה:  2017
 סוגה:  פופ
 שפה:  אנגלית
 אורך:  3:54
 חברת תקליטים:  אטלנטיק רקורדס
 כתיבה:  פאסק ופול
 הפקה:  גרג ולס, ג'סטין פול
 
This Is Me (מילולית: "זה אני") הוא שיר שבוצע על ידי קיאלה סטל עבור סרט הקולנוע המוזיקלי "האמן הגדול מכולם", בהשתתפות צוות שחקני הסרט. השיר יצא ב-26 באוקטובר 2017 על ידי אטלנטיק רקורדס כחלק מקידום המכירות של אלבום פסקול הסרט, וב-8 בדצמבר 2017 יצא כסינגל המוביל של האלבום. השיר זכה בפרס גלובוס הזהב לשיר המקורי הטוב ביותר בטקס פרסי גלובוס הזהב ה-75, והיה מועמד לפרס אוסקר לשיר המקורי הטוב ביותר בטקס פרסי אוסקר ה-90, אך הפסיד לשיר "Remember Me" מתוך סרט האנימציה "קוקו". מאוחר יותר, השיר היה מועמד לפרס גראמי.
בעקבות הפצתו הבין-לאומית של הסרט, השיר זכה לפופולריות רבה והגיע למקומות גבוהים במצעדי פזמונים בבריטניה, אוסטרליה, אירלנד, מלזיה, דרום קוריאה, בלגיה וניו זילנד.
הופעות חיות

השיר בוצע לראשונה בהופעה חיה בפני קהל על ידי יו ג'קמן באוסטרליה, במהלך סיבוב ההופעות "Broadway to Oz" בשנת 2015.‏ קיילה סטל ביצעה את השיר במופע Carols by Candlelight במלבורן, ב-24 בדצמבר 2017.‏ היא ביצעה את השיר גם יום קודם לכן, כחלק מחזרה לקראת ההופעה, ולאחריו נתנה גם הדרן. סטל ביצעה את השיר בשידור חי בטלוויזיה, במופע של גראהם נורטון ב-9 בפברואר 2018.‏ מאוחר יותר היא הופיעה גם במופע של אלן דג'נרס ב-21 בפברואר 2018.‏ היא ביצעה את השיר גם בטקס פרסי אוסקר ה-90 ב-4 במרץ 2018.
רשימות ההשמעה

| גרסה אינסטרומנטלית> מס' | גרסה אינסטרומנטלית> שם | גרסה אינסטרומנטלית> ביצוע | גרסה אינסטרומנטלית> משך | גרסה אינסטרומנטלית>  | גרסה אינסטרומנטלית>  | גרסה אינסטרומנטלית>  | גרסה אינסטרומנטלית>  | גרסה אינסטרומנטלית>  | גרסה אינסטרומנטלית>  |
| --- | --- | --- | --- | --- | --- | --- | --- | --- | --- |
| 1. | This Is Me (instrumental)  | צוות שחקני סרט הקולנוע "האמן הגדול מכולם" | 3:54 |  |  |  |  |  |  |
| רמיקס של דייב אוודי> מס' | רמיקס של דייב אוודי> שם | רמיקס של דייב אוודי> ביצוע | רמיקס של דייב אוודי> משך | רמיקס של דייב אוודי>  | רמיקס של דייב אוודי>  | רמיקס של דייב אוודי>  | רמיקס של דייב אוודי>  | רמיקס של דייב אוודי>  | רמיקס של דייב אוודי>  |
| --- | --- | --- | --- | --- | --- | --- | --- | --- | --- |
| 1. | This Is Me (Dave Audé remix)  | קיילה סטל וצוות שחקני סרט הקולנוע "האמן הגדול מכולם" | 3:36 |  |  |  |  |  |  |
| רליפט של אלן ווקר> מס' | רליפט של אלן ווקר> שם | רליפט של אלן ווקר> ביצוע | רליפט של אלן ווקר> משך | רליפט של אלן ווקר>  | רליפט של אלן ווקר>  | רליפט של אלן ווקר>  | רליפט של אלן ווקר>  | רליפט של אלן ווקר>  | רליפט של אלן ווקר>  |
| --- | --- | --- | --- | --- | --- | --- | --- | --- | --- |
| 1. | This Is Me (Alan Walker relift)  | קיילה סטל וצוות שחקני סרט הקולנוע "האמן הגדול מכולם" | 3:35 |  |  |  |  |  |  |
| גרסה ספרדית> מס' | גרסה ספרדית> שם | גרסה ספרדית> ביצוע | גרסה ספרדית> משך | גרסה ספרדית>  | גרסה ספרדית>  | גרסה ספרדית>  | גרסה ספרדית>  | גרסה ספרדית>  | גרסה ספרדית>  |
| --- | --- | --- | --- | --- | --- | --- | --- | --- | --- |
| 1. | Así Soy  | מאיטה פרוני וצוות שחקני סרט הקולנוע "האמן הגדול מכולם" | 3:55 |  |  |  |  |  |  |
מיקומי שיא

|   ‏‏‏  מצעדים ודירוגים (2017-19)> מדינה |   ‏‏‏  מצעדים ודירוגים (2017-19)> מצעד |   ‏‏‏  מצעדים ודירוגים (2017-19)> מיקום שיא |   ‏‏‏  מצעדים ודירוגים (2017-19)>  |
| --- | --- | --- | --- |
|  אוסטריה | Ö3 אוסטריה טופ 40‏ | 31 |  |
|  אוסטרליה | מצעד הסינגלים האוסטרלי | 10 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 58 |  |
|  ארצות הברית | מצעד 40 השירים למבוגרים | 40 |  |
|  ארצות הברית | מצעד שירי הדאנס קלאב | 3 |  |
|  גרמניה | GfK – טופ 100 | 55 |  |
|  הולנד | מצעד 40 הסינגלים ההולנדיים | 92 |  |
|  הונגריה | Rádiós Top 40 | 28 |  |
|  הונג קונג | IFPI Hong Kong Group | 1 |  |
|  הממלכה המאוחדת | מצעד הסינגלים הבריטי | 3 |  |
|  יפן | יפן הוט 100 | 17 |  |
|  מלזיה | RIM | 6 |  |
|  ניו זילנד | המצעד הניו זילנדי הרשמי | 13 |  |
|  סינגפור | RIAS | 4 |  |
|  ספרד | PROMUSICAE | 63 |  |
|  סקוטלנד | מצעד הסינגלים הסקוטי | 2 |  |
|  פורטוגל | מצעד הסינגלים הפורטוגזי | 61 |  |
|  פלנדריה | אולטראטופ 50 | 41 |  |
|  צרפת | SNEP | 52 |  |
|  קוריאה הדרומית | סירקל צ'ארט | 9 |  |
|  קנדה | קנדה הוט 100 | 74 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 60 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 24 |  |
|  אירלנד | מצעד הסינגלים האירי | 17 |  |
|  הממלכה המאוחדת | מצעד הסינגלים הבריטי | 4 |  |
|  ניו זילנד | המצעד הניו זילנדי הרשמי | 44 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | 4× פלטינה | 4,000,000 |
| הממלכה המאוחדת (BPI) | 2× פלטינה | 1,200,000 |
| ניו זילנד (Recorded Music NZ) | זהב | 15,000 |
| קנדה (Music Canada) | זהב | 40,000 |
סיכום
| בכל העולם | — | 5,325,000 |
פרסים ומועמדויות

| הפרס | הטקס | הקטגוריה | התוצאה | הערות |
| --- | --- | --- | --- | --- |
| פרס אוסקר | 4 במרץ 2018 | השיר המקורי הטוב ביותר | מועמדות |  |
| פרס איגוד מבקרי הקולנוע האמריקאי | 11 בינואר 2018 | השיר הטוב ביותר | מועמדות |  |
| פרס איגוד מבקרי הקולנוע בג'ורג'יה | 12 בינואר 2018 | השיר המקורי הטוב ביותר | מועמדות |  |
| פרס גלובוס הזהב | 7 בינואר 2018 | השיר המקורי הטוב ביותר - סרט קולנוע | זכייה |  |
| פרס גראמי | 10 בפברואר 2019 | השיר הטוב ביותר שנכתב עבור מדיה ויזואלית | מועמדות |  |
גרסאות כיסוי

גרסת כיסוי לשיר, בביצועה של קשה, יצאה ב-22 בדצמבר 2017.‏ במצעד הפזמונים של אוסטרליה היא הגיעה למקום ה-71.‏ גרסת כיסוי זו נכללת ברשימת השירים של האלבום The Greatest Showman: Reimagined משנת 2018, יחד עם רמיקס המשלב אלמנטים משתי הגרסאות של קיילה סטל ושל קשה, יחד עם הראפרית מיסי אליוט.
גרסאות כיסוי > וידאו קליפ

וידאו קליפ של השיר מתוך האלבום The Greatest Showman: Reimagined יצא ב-20 בדצמבר 2018. הקליפ מציג ארבעה מתוך חמשת כוכבי הסדרה "עין קווירית" של נטפליקס (אנטוני פורובסקי, ג'ונתן ואן נס, טאן פראנס ובובי ברק) כשהם מדריכים שלושה בני-נוער לקראת הופעתם בתחרות כישרונות צעירים. את הסרטון ביים ג'ארד הוגאן.
גרסאות כיסוי > מיקומי שיא

|   ‏‏‏  מצעדים ודירוגים (2018-19)> מדינה |   ‏‏‏  מצעדים ודירוגים (2018-19)> מצעד |   ‏‏‏  מצעדים ודירוגים (2018-19)> מיקום שיא |   ‏‏‏  מצעדים ודירוגים (2018-19)>  |
| --- | --- | --- | --- |
|  אוסטרליה | מצעד הסינגלים האוסטרלי | 71 |  |
|  ארצות הברית | בילבורד הוט 100 | - |  |
|  ארצות הברית | Pop Digital Songs | 22 |  |
|  סקוטלנד | מצעד הסינגלים הסקוטי | 54 |  |
גרסאות כיסוי > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
כאב ותהילה

| --- | --- |

כרזת הסרט כאב ותהילה בעברית
 בימוי:  פדרו אלמודובר 
 הופק בידי:  אוגוסטין אלמודובר, אסתר גרסיה 
 תסריט:  פדרו אלמודובר 
 שחקנים ראשיים:  אנטוניו בנדרס סוסי סנצ'ז ג'וליאן לופז רוסליה César Vicente פדרו קזבלאנק Eva Martín ראול ארוואלו נורה נאוואס ססיליה רות חולייטה סראנו לאונרדו סברגליה אסייר אטקסנדיה פנלופה קרוז Paqui Horcajo 
 מוזיקה:  אלברטו איגלסיאס 
 צילום:  חוסה לואיס אלקאין 
 מדינה:  ספרד, צרפת 
 חברת הפקה:  אל דסאו 
 חברה מפיצה:  סרטי סוני 
 שיטת הפצה:  וידאו על פי דרישה 
 הקרנת בכורה:  22 במרץ 2019 
 משך הקרנה:  108 דק' 
 שפת הסרט:  ספרדית 
 סוגה:  סרט דרמה 
 מקום התרחשות:  מדריד 
 הכנסות באתר מוג'ו:   painandglory
 פרסים:  פרס השחקן הטוב ביותר בפסטיבל קאן   2 מועמדויות לאוסקר    2 מועמדויות לפרס גלובוס הזהב
 דף הסרט ב־IMDb
 
כאב ותהילה (בספרדית: Dolor y gloria) הוא סרט דרמה ספרדי משנת 2019, שנכתב ובוים על ידי פדרו אלמודובר. הסרט בכיכובם של אנטוניו בנדרס, אסייר אטקסנדיה, פנלופה קרוז, חולייטה סרנו ולאונרדו סברגליה.
הסרט יצא לאקרנים בספרד ב-22 במרץ 2019, וזכה לביקורות חיוביות בדרך כלל. הופעת הבכורה הבינלאומית של הסרט הייתה בפסטיבל קאן 2019, שם נבחר הסרט להתמודד על פרס דקל הזהב. בפסטיבל קאן זכה בנדרס בפרס השחקן הטוב ביותר. אלברטו איגלסיאס, שהלחין את פסקול הסרט, זכה בפרס הפסקול הטוב ביותר. נכון ליולי 2019, הסרט הכניס 19 מיליון דולר ברחבי העולם. ב־9 בדצמבר 2019 הוכרז כי הסרט מועמד בשתי קטגוריות (בנדרס במועמדות לשחקן הטוב ביותר ומועמדות נוספת לסרט הטוב ביותר בשפה זרה) בטקס פרסי גלובוס הזהב ה-77. הסרט זכה לשתי מועמדויות (הסרט הבינלאומי הטוב ביותר, השחקן הטוב ביותר) בטקס פרסי האוסקר ה-92.
תמצית העלילה

בסרט מתוארים אירועים מתקופות שונות בחייו של גיבור הסרט, סלבדור מאלו (אנטוניו בנדרס), במאי קולנוע שימי תהילתו מאחוריו. חלק מהמאורעות האלו הם פיזיים וחלקם זכרונות רטרוספקטיביים: החל מילדותו בספרד בשנות השישים, אז היגר יחד עם משפחתו לפטרנה בחיפוש אחר רווחה כלכלית, התשוקה הראשונה שלו, מערכת היחסים הבוגרת הראשונה שלו במדריד בשנות השמונים, הכאב שחווה בעקבות פירוק מערכת יחסים זו, בחירה בכתיבה כתרפיה שסייעה לו לשכוח, גילוי מוקדם של הקולנוע, התמודדות עם חוסר היכולת להמשיך בקריירה של יצירה קולנועית, ועוד.
בתחילת הסרט פוגשים הצופים בבמאי הקולנוע הספרדי סלבדור מאלו, שנמצא במצב מורכב: הוא כבר מעבר לימי השיא המקצועי שלו, באמצע משבר יצירתי, וסובל מתסמינים נפשיים ופיזיים שונים כתוצאה ממחלות גופניות ונפשיות בהן הוא לוקה. מאלו מחליט ללכת לביקור אצל אלברטו קרספו (מגולם על ידי אסייר אטקסנדיה) שהיה גיבור אחד מסרטיו הקודמים, "טעם", איתו לא דיבר למעלה משלושים שנה בגלל מחלוקת על תפקודו בעת צילום הסרט. השניים מתפייסים וקרספו מציג בפני מאלו עישון הרואין. בהשפעת ההרואין נזכר סלבדור בכמה מחוויות הילדות שלו: כיצד עבר בילדותו להתגורר במערה עם אביו (ראול ארוואלו) ואמו חסינטה (פנלופה קרוז), כיצד כילד לימד קריאה וכתיבה בחור המבוגר ממנו בכעשור וכיצד נשלח ללימודים בבית ספר לכמורה משום שלהוריו לא היה כסף לבית ספר רגיל.
קרספו מעלה לבמה כמופע יחיד מונולוג מזיכרונותיו של סלבדור, שבו מוזכר בן זוגו של סלבדור, פדריקו. באחד מהערבים שבהם מועלה המופע, יושב בקהל פדריקו (לאונרדו סברגליה), כעת נשוי לאישה ולהם ילדים בוגרים. הוא מבקר את סלבדור הרווק בביתו. לאחר איחוד כמעט אפלטוני ביניהם, השניים נפרדים בהבעת רגש נוסטלגי, כנראה בפעם האחרונה. סלבדור אינו במצב טוב, וממשיך להיאבק בהתמכרות שלו להרואין ולתרופות. בזיכרונות שלו מתקופה אחרת, אמו הקשישה (חולייטה סרנו) מאשימה אותו בכך שהשאיר אותה לבדה באותה תקופה ובמיוחד שלא היה ילד טוב. לפני שהוא מצליח להוכיח את אהבתו כלפיה, היא מתה בבית החולים במקום בכפר שבו חייתה, כפי שרצתה. סלבדור עובר ניתוח עמוד שדרה (לא מסוכן) שלאחריו הוא מביים את הסרט על סיפור חייו.
שחקנים

| שחקנ/ית | שם הדמות | תפקיד |
| --- | --- | --- |
| אנטוניו בנדרס | סלבדור מאלו |  |
| פנלופה קרוז | חסינטה מאלו | אמו הצעירה של סלבדור |
| ראול אלווארו |  | אביו של סלבדור |
| לאונרדו סברגליה | פדריקו |  |
| אסייר אטקסנדיה | אלברטו קרספו |  |
קיטי מנבר: 
| ססיליה רות | סולמה |  |
| פדרו קאזבלנק | דוקטור גלינדו |  |
| נורה נאוואס | מרסדס |  |
סוזי סאנצ'ס: 
| חולייטה סראנו | יסינטה מאלו | אמו המבוגרת של סלבדור |
קרמלו גומז: 
ג'וליאן לופז: 
פאקוואי הורקג'ו: 
| רוסליה | רוזיטה |  |
מריסול מיוריאל: 
| סזאר ויסנטה | אדוארדו |  |
| אסיאר פלורס | סלבדור מאלו | סלבדור מאלו כילד |
נאוס אלבורך:
הפקה

חברת ההפקה אל דסאו הכריזה על התוכניות לסרט החדש באפריל 2018, ואישרה כי אנטוניו בנדרס ואסייר אטקסיאניה יהיו השחקנים הראשיים בסרט, ביחד עם פנלופה קרוז וחולייטה סרנו בתפקידים משניים. הטריילר ששודר ב־31 בינואר 2019 חשף שגם לרוזליה יש תפקיד בסרט. במאי 2018 תועד אלמודובר ביחד עם הצלם חוסה לואיס אלקיין בטוויטר, כשהשניים בוחנים מיקומים אפשריים לצילום במחוז ולנסיה. ביוני שלאחר מכן דיווח העיתון פוטוגרמה כי חלק גדול מהצילומים יתקיים בוולנסיה, בעיקר באזור פטרנה. באותו חודש פרסם אגוסטין אלמודובר בטוויטר תמונה של אחיו, פדרו, על סט הצילומים, ובהמשך גם פורסמו תמונות של בנדרס, סברגליה וקרוז ביחד במהלך מבחני מסך לסרט. אגוסטין אלמודובר, מפיק הסרט, הודיע באמצעות טוויטר כי הצילומים החלו ב־16 ביולי 2018. צילומי הסרט הסתיימו לאחר 44 יום ב-15 בספטמבר 2018.
יציאת הסרט

הטריילר הראשון לכאב ולתהילה יצא לאינטרנט ב-31 בינואר 2019. הכרזה הרשמית של הסרט נחשפה ב-11 בפברואר, ולאחר מכן, ב-18 בפברואר 2019, פורסם עוד טריילר לסרט. כוכבי הסרט ואלמודובר עצמו השתתפו בפגישת צילומים במדריד לקראת יציאת הסרט ב־12 במרץ 2019, לפני הקרנת הבכורה של הסרט, שהתקיימה ב"סיין-קפיטול" במדריד ב־13 במרץ 2019. כאב ותהילה יצא לאקרנים בספרד ב-22 במרץ 2019. בבריטניה הסרט מוקרן על ידי חברת Pathé החל מ-23 באוגוסט 2019. בארצות הברית הסרט אמור לצאת לאקרנים ב-4 באוקטובר 2019, על ידי חברת Sony Pictures Classics. בישראל הסרט מוקרן בקולנועים החל מ-1 באוגוסט 2019.
תגובות > תגובות המבקרים

באתר ביקורות הסרטים Rotten Tomatoes אחוז הביקורות החיוביות הוא 90%, זאת על בסיס 40 ביקורות, והדירוג הממוצע שלו הוא 7.71 מתוך 10. בקונצנזוס הביקורתי של האתר נכתב, בין היתר: "כאב ותהילה מוצא את המחבר והבמאי פדרו אלמודובר שואב חומרים מחייו האישיים שלו כדי ליצור אפקט מתגמל - ומכבד את מלאכתו כפי שרק יוצר קולנוע שהוא מאסטר בתחומו יכול לעשות." באתר הסרטים Metacritic, קיבל הסרט ציון ממוצע משוקלל של 81 מתוך 100, בהתבסס על 14 מבקרים, מה שמרמז על "שבחים אוניברסליים".
בתוך ספרד עצמה הסרט זכה מצד המבקרים לקבלת פנים ראשונית שהייתה חיובית בגדול. כאב ותהילה קיבל ציון ממוצע של 7.7 מתוך 10 בהתבסס על כ-1,448 ביקורות באתר FilmAffinity, ודירוג מבקרים ממוצע של 4.3 מתוך 5, בהתבסס על כ-14 ביקורות צופים ב Sensacine. העיתון פוטוגרמות העניק לסרט ציון של 5 כוכבים שבגדול שיבחה והחמיאה ליצירתיות של הבמאי. העיתון אל מונדו ציין כי "אלמודובר נותן את אחד הסרטים האינטנסיביים והמאוזנים ביותר שלו בשליטה מלאה שלו עצמו במלאכה" וגם נתן לסרט דירוג מקסימלי, של 5 מתוך 5. העיתון אל פרדוקיקו גם הוא העניק לסרט ציון של חמישה כוכבים, ואילו ABC נתנה לסרט ציון של 4 מתוך 5 כוכבים. אל קונפידנסיאל בחר לדרג את הסרט בציון של 3 מתוך 5 כוכבים. ארה, עיתון יומי קטלאני, השווה בין שלוות הדמדומים והמעטפת הריגשית של הסרט, לבין יצירות המופת האחרונות של הבמאים הגדולים ג'ון יוסטון (הדבלינאים ) וקרל דרייר (גרטרוד) .
לקראת טקס פרסי אוסקר ה-92, פורסם כי הסרט יועמד לשני פרסים, פרס האוסקר לסרט הבינלאומי הטוב ביותר ופרס האוסקר לשחקן הטוב ביותר לו הועמד השחקן אנטוניו בנדרס.
תגובות > תגובות המבקרים בישראל

בעיתון הארץ כתב אורי קליין: "(...) למרות ההסתייגויות מ"כאב ותהילה", שלעיתים נדמה שהשלם שלו טוב יותר מחלקיו, זו יצירה יפה, מרגשת ומעוררת עניין, כמו כל סרט של אלמודובר. יש בו אף כמה סצנות ורגעים מופלאים, שכמו תמיד עיצובם החזותי וצילומם מפעימים. החמקמקות של הסרט, שתואמת את חמקמקותו של הזיכרון, באה לידי ביטוי גם בחיבור שבשמו בין כאב לתהילה – שהיא המושג האניגמטי ביותר בסרט" וציין שמדובר בסרט יפה, מרגש ומעורר עניין.
בטיימאאוט כתבה מבקרת הקולנוע יעל שוב כי הסרט עדין ואינטימי, אישי מאוד ומרגש לעומק. היא, כמו עוד מבקרים, ציינה לטובה את משחקו של בנדראס וסיכמה את הביקורת על הסרט: "(...) עם כל הכאב העולה ממנו, הסרט טובל במעיין הנביעה של היצירה הקולנועית, ומסתיים בנימה אופטימית ומרוממת נפש".
תגובות > קופות

למעלה מ-45,000 צופים באו לצפות בסרט ברחבי ספרד ביום שישי הראשון בו יצא הסרט לאקרנים, מה שהפך אותו לסרט הנצפה ביותר בספרד באותו היום. ההערכה היא שהסרט הרוויח כ־300,000 אירו ביום הראשון שלו, וההכנסות עלו לסכום של כ-1.2 מיליון יורו בסוף השבוע הראשון ליציאתו לאקרנים. עד ל-8 באפריל 2019, הסרט גרף בסך הכל 4 מיליון אירו בספרד, מה שהפך אותו לסרט הספרדי המכניס ביותר בקופות בספרד של השנה. ההכנסות של הסרט הגיעו ל -4.7 מיליון אירו עד 22 באפריל 2019. הסרט הרוויח בסך הכל כ-5.3 מיליון יורו בקופות הספרדית מאז פתיחתו. ברחבי העולם הרוויח כאב ותהילה כ-18.4 מיליון דולר בקופות.
תגובות > שבחים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> נמענים | רשימת פרסים ומועמדויות> תוצאה |
| --- | --- | --- | --- | --- |
| 2019 | פסטיבל הקולנוע בקאן | פרס דקל הזהב | פדרו אלמודובר | מועמדות |
| 2019 | פסטיבל הקולנוע בקאן | פרס השחקן הטוב ביותר | אנטוניו בנדראס | זכייה |
| 2019 | פסטיבל הקולנוע בקאן | פרס הפסקול של פסטיבל קאן | אלברטו איגלסיאס | זכייה |
| 2019 | פסטיבל הקולנוע בקאן | פרס Queer Palm | פדרו אלמודובר | מועמדות |
| 2019 | טקס פרסי Imagen Awards | הסרט העלילתי הטוב ביותר | פדרו אלמודובר | מועמדות |
| 2019 | International Cinephile Society | בחירת השופטים | פדרו אלמודובר | זכייה |
| 2019 | International Cinephile Society | השחקן הטוב ביותר | אנטוניו בנדראס | זכייה |
| 2019 | פסטיבל הקולנוע של סידני | הסרט הטוב ביותר | פדרו אלמודובר | מועמדות |
| 2019 | טקס פרסי אוסקר ה-92 | פרס אוסקר לסרט הבינלאומי הטוב ביותר | כאב ותהילה | מועמדות |
| 2019 | טקס פרסי אוסקר ה-92 | פרס אוסקר לשחקן הטוב ביותר | אנטוניו בנדראס | מועמדות |
רוח הרפאים (סרט, 2015)

| --- | --- |

 בימוי:  אלכסנדר ווייטינסקי 
 הופק בידי:  אלכסנדר ווייטינסקי, סרגיי סליאנוב 
 שחקנים ראשיים:  פיודור בונדרצ'וק  סמיון טרסקונוב  יאן צפניק  קסניה לברובה-גלינקה
 מוזיקה:  איוואן בורליאייב  מקסים קושבארייב
 צילום:  מיכאיל מילאשין 
 מדינה:  רוסיה רוסיה
 חברת הפקה:  Nashe Kino קרן הקולנוע הרוסי Molniya Pictures Tomagavk CTB Films
 הקרנת בכורה:  2015 
 משך הקרנה:  114 דק' 
 שפת הסרט:  רוסית 
 סוגה:  סרט ילדים, מלודרמה, סרט בסוגת ספרות עלילה ספקולטיבית, סרט קומדיה, סרט רוחות רפאים 
 מקום התרחשות:  מוסקבה 
 תקציב:  1 מיליון דולר
 הכנסות:  7,703,697 מיליון דולר
 דף הסרט ב־IMDb
 
רוח הרפאים (ברוסית: Призрак) הוא סרט קומדיה רוסי משנת 2015, בכיכובם של פיודור בונדרצ'וק וסמיון טרסקונוב. זה היה הסרט הרוסי הראשון שהשתמש בטכנולוגיית Dolby Atmos. תקציב הסרט עמד על 150 מיליון רובל רוסי והסרט הרוויח כ-350 מיליון רובל.
פיודור בונדרצ'וק זכה על תפקידו בפרס נשר הזהב בקטגוריית השחקן הטוב ביותר.
עלילה

רק אתמול היה יורי גורדייב מעצב מטוסים שאפתן, חלומן של כל הגבירות ועל סף ניצחון. המטוס שלו YG-1 אמור היה להיות פריצת דרך אמיתית בתחום התעופה הביתית. אך כיום איש אינו רואה או שומע עליו ועסק מתחרה גורם באופן מוחלט לחברה של יורי להיסגר. הסיבה לכך היא שיורי נהג כשהוא שיכור, נקלע לתאונת דרכים, מת והפך לרוח רפאים.
תלמיד כיתה ז', איוואן קוזנצוב, או וניה בקיצור, תמיד היה במקום ריק. קורבן לאם שמגוננת עליו יתר על המידה, מושא ללעג מצד חברי כיתתו וחושש אפילו לדבר עם בחורה שהוא מאוהב בה כבר זמן רב. בעוד ליורי יש שבוע אחד להשלים את מפעל חייו ולהעלות את המטוס החדש שלו לאוויר, וניה הוא היחיד שיכול לראות אותו ולעזור לו.
שחקנים ודמויות

פיודור בונדרצ'וק – יורי גורדייב
סמיון טרסקונוב – וניה
יאן צפניק – גנה, חברו הטוב של יורי
קסניה לברובה-גלינקה – אמו של וניה
איגור אוגלוניקוב – פולזונוב, יריבו העסקי של יורי
אנה אנטונובה – לנה גורדייבה, אשתו של יורי
אני פטרוסיאן – פולינה
אלכסיי לוקין – סטאס
הפקה

במהלך הצילומים שבר השחקן יאן צפניק את רגלו, האירוע הוכנס לתסריט והוכנס לסצנות הסיום של הסרט.
כלי הטיס YG-1, שתוכנן על ידי יורי גורדייב, נוצר כולו באמצעות חברת הגרפיקה הממוחשבת Main Road Post, זאת מכיוון שאף אחד מהמטוסים המודרניים והטכניים לא יכול היה להעביר את כל הייחודיות של כלי הטיס הזה.
סרט המשך ורימייק

בינואר 2020 המפיקים מיכאיל ורובל ואלכסיי אנדריושצ'נקו הודיעו על תחילת הפקת סרט המשך שיציאתו לאקרנים תוכננה ל-11 בפברואר 2021, אך הפרויקט נזנח לבסוף.
באוגוסט 2021 חברת Erdu Films הסינית של בן ז'י רכשה את הזכויות לעיבוד רימייק סיני.
הערות שוליים

↑  "ПРИЗРАК". kinometro.ru.
↑  מאפייני כלי הטיס באתר mediavision-mag.ru
דייוויד בדיל

| --- | --- |

בדיל ב-2013
 לידה:  28 במאי 1964 (בן 60) ארצות הברית ארצות הברית ניו יורק, ארצות הברית 
 שם לידה:  David Lionel Baddiel 
 מדינה:  הממלכה המאוחדת, ארצות הברית 
 לאום:  הממלכה המאוחדת הממלכה המאוחדת
 מקום לימודים:  יוניברסיטי קולג' לונדון, קינגס קולג', בית הספר לבנים הרטפורדשייר אסק'ס 
 שפות היצירה:  אנגלית 
 בן או בת זוג:  מורוונה בנקס 
 www.davidbaddiel.com
 
דייוויד ליונל בדיל (באנגלית: David Lionel Baddiel; נולד ב-28 במאי 1964) הוא קומיקאי, סופר ומנחה טלוויזיה בריטי-אמריקאי.
ביוגרפיה

בדיל נולד בניו יורק למשפחה יהודית ועבר לאנגליה בגיל ארבעה חודשים. 
אביו, קולין, היה כימאי יהודי-ולשי שעבד ביוניליוור עד שנות ה-80 ולאחר מכן מכר צעצועי דינקי בשוק האפור ופוטר. אמו, שרה, הייתה ניצולת השואה. היא עברה לבריטניה בגיל 5 חודשים יחד עם הוריה בשנת 1939. בדיל הוא בן אמצעי מבין שלושה.
בדיל גדל והתחנך בצפון לונדון. לו תואר בספרות אנגלית מקינגס קולג' (קיימברידג'). לאחר מכן התחיל ללמוד לדוקטורט בספרות אנגלית ביוניברסיטי קולג' לונדון אך עזב בטרם עת.
קריירה

בדיל הוא סופר, קומיקאי ומנחה טלוויזיה. הנושאים העיקריים שבהם הוא עוסק בעבודתו נוגעים להדדיות בין בני אדם, יחסי מין ומערכות יחסים, כדורגל ודת.
השיר "Three Lions" שהוא היה שותף לכתיבתו בשנת 1996, מתואר כ"המנון בפועל" של הכדורגל האנגלי מאז 1996. הפזמון שלו, עם השורה החוזרת "It's Coming Home", הפך לפזמון פופולרי בקרב האוהדים במשחקי אנגליה.
כתב את התסריט לסרט הקומדיה "הכופר" משנת 2011.
הופיע בתוכנית "8 מתוך 10 חתולים בחוץ".
ספרו "המטרה החשאית" (The Secret Purposes), מבוסס בחלקו על סיפורו של סבו של בדיל במחנה כליאה באי מאן (אחד משטחי חסות של הכתר הבריטי) בזמן מלחמת העולם השנייה.
ספרו "לא סופרים את היהודים" (Jews Don't Count) ראה אור בארצות הברית ב-2021 ובישראל בפברואר 2024 (הוצאת פן). הספר עוסק באנטישמיות כצורה של גזענות, בעיקר בקרב פוליטיקאים מהצד השמאלי של המפה במדינות מערביות. הספר הוגדר כרב מכר על ידי "הניו יורק טיימס" ו"הסאנדיי טיימס".
חיים אישיים

לבדיל יש שני ילדים, שניהם נולדו בלונדון. אימם של השניים היא הקומיקאית הבריטית, מורוונה בנקס (אנ'), בת זוגו של בדיל. בת, בשם דולי (2011) ובן בשם עזרא (2004).
בדיל מגדיר עצמו כאתאיסט יהודי.
הוא מעריץ גדול של להקת הרוק ג'נסיס ושל הזמר דייוויד בואי.
בדיל הוא הפטרון של CALM. הוא שימש כמנחה סטנד-אפ באירוע "סטנד אפ כדי למנוע התאבדויות". בפברואר 2009, הוא ואמנים אחרים כתבו מכתב תמיכה פתוח בלונדון טיימס למנהיגי הבהאיים באיראן.
הערות שוליים

↑  http://www.independent.co.uk/news/people/profiles/you-ask-the-questions-703412.html
↑  BBC - Who Do You Think You Are? - Past Stories - David Baddiel
↑  David Baddiel: from stand-up to Saul Bellow | Stage | The Guardian
↑  כתבה על השיר באתר newsweek
↑  כתבה על השיר מאתר sportingnews בעקבות מונדיאל 2018
↑   מורן שריר, "לא סופרים את היהודים": האנטישמיות השקופה של השמאל הפרוגרסיבי, באתר הארץ, 5 במרץ 2024
↑  רותה קופפר, הקומיקאי דיוויד באדיל: "ישראל היא פשוט לא חלק מאיך שאני חושב", באתר כלכליסט, 28 בפברואר 2024
↑  'I have never ended on an unstressed syllable!' | Media | The Guardian
↑  BBC - Family History - WDYTYA? Series One: Celebrity Gallery
↑  BBC NEWS | Entertainment | Baddiel on footy, religion and cooking
↑  http://entertainment.timesonline.co.uk/tol/arts_and_entertainment/music/article5050592.ece
↑  Metro keeps calm at comedy night | Metro News
↑  http://www.timesonline.co.uk/tol/comment/letters/article5804284.ece
| --- | --- |
בקרת זהויות :  NLI: 987007311558905171  PLWABN: 9810613386705606  BIBSYS: 1512719457451  BnF: cb13340510m (data)  CANTIC: a19543384  GND: 1033875104  ISNI: 0000 0000 6396 7586  LCCN: no96067765  LNB: 000269627  MusicBrainz: 4f69a7a1-a499-48f7-b0f4-d9bf2270cbd8  NKC: xx0086836  NLA: 35268655  NLK: KAC201908084  NSK: 000690349  NTA: 160905915  RERO: 02-A006191607  SUDOC: 050179845  Trove: 890367  VIAF: 15504916   WorldCat (עם VIAF): 15504916
מנחם מנדל שניאורסון (צמח צדק)

ערך זה עוסק באדמו"ר השלישי של חסידות חב"ד. אם התכוונתם לאדמו"ר השביעי של חסידות חב"ד-לובביץ', הנקרא בשם זהה, ראו .
.
רבי מנחם מנדל שניאורסון (בכתיב מסורתי: מנחם מענדל שניאורסאהן. מכונה ה"צמח צדק" על שם ספרו; כ"ט באלול ה'תקמ"ט, 1789 – י"ג בניסן ה'תרכ"ו, 29 במרץ 1866) היה האדמו"ר השלישי בשושלת אדמו"רי חסידות חב"ד. עמד בראשה משנת ה'תקפ"ח (1827) ועד לפטירתו בשנת ה'תרכ"ו (1866).